# **רשות החדשנות**

## **הודעה בדבר כוונה לערוך רשימת מציעים -**

## **ראשי תחומים וסגנים בעלי מומחיות טכנולוגית בתחומים: מערכות, מדעי החיים, תקשורת ואלקטרוניקה, תוכנה וייצור מתקדם**

## **לפי תקנה 16(ג) לתקנות חובת המכרזים, תשנ"ג-1993**

### **רקע - רשות החדשנות**

* 1. הרשות הלאומית לחדשנות טכנולוגית (להלן: "**רשות החדשנות**" או "**הרשות**") היא תאגיד סטטוטורי, שהוקם מכוח החוק לעידוד מחקר ופיתוח בתעשייה (תיקון מס' 7) (הקמת הרשות הלאומית לחדשנות טכנולוגית), התשע"ה - 2015 (להלן: "**חוק החדשנות**"), וסמכויותיה מוגדרות בחוק החדשנות.
  2. רשות החדשנות, אשר החליפה את פעילות לשכת המדען הראשי במשרד הכלכלה והתעשייה והעמותה הממשלתית מתימו"פ (מרכז התעשייה הישראלית למחקר ופיתוח (ע"ר), מופקדת על תחום המחקר והפיתוח (מו"פ) בישראל על כל ענפיו, מסייעת ומעודדת, במישרין או בעקיפין, חדשנות טכנולוגית בתעשייה בישראל, באמצעות מגוון מסלולים, כלים ופעולות המבוצעות על ידיה, פועלת למיצוי הפוטנציאל המדעי ועידוד שת"פ במו"פ, הן ברמה הלאומית והן ברמה הבין-לאומית, וזאת במטרה להביא להגדלת התועלת הכלכלית למשק והעצמת התעשייה המקומית.
  3. **בין מטרותיה של הרשות** -
     1. אחריות על פיתוח תשתית החדשנות בישראל: פיתוח תעשייה עתירת ידע, תוך ניצול והרחבה של התשתית הטכנולוגית והמדעית ומשאבי האנוש הקיימים בישראל;
     2. שימור המעמד הבין-לאומי של ישראל כמובילה בתחום החדשנות הטכנולוגית: יצירת מקומות עבודה בתעשייה וקליטת כוח אדם מדעי וטכנולוגי; יצירת תשואה עודפת למשק ועידוד הצמיחה;
     3. חלוקת מענקים ותמיכה תקציבית למו"פ טכנולוגי חדשני: הגדלת הפריון וקידום החדשנות הטכנולוגית בתעשייה בישראל; שיפור מאזן התשלומים של מדינת ישראל על-ידי ייצור וייצוא של מוצרים עתירי מדע שיפותחו כתוצר לעידוד המחקר והפיתוח בתעשייה;
     4. חיבור המשק הישראלי לתעשיית החדשנות הגלובלית: ייזום וביסוס הסכמים בין-לאומיים עם מדינות ותאגידים רב-לאומיים, לקידום מטרות חוק החדשנות בהיבטי שת"פ בין-לאומי בתחום המו"פ או החדשנות;
     5. קידום והנעת תהליכים, חוקים ורפורמות בממשלה, והנעת מהלכים גדולים בשיתוף ציבורי ופרטי.

### **מערך הבודקים המקצועיים ברשות החדשנות**

### על מנת לתת מענה לאלפי בקשות לסיוע במימון פעילויות המו"פ אשר מוגשות מידי שנה לרשות החדשנות, מפעילה החטיבה הטכנולוגית ברשות מערך של בודקים מקצועיים מתחומי התמחות שונים, אשר תפקידם לבחון את הבקשות ולהעריכן על-פי המדדים הקבועים במסלולי ההטבה השונים של הרשות.

### הבקשות המוגשות מוערכות על-פי רמת החדשנות הטכנולוגית והפונקציונלית, ההיבט הכלכלי של תוצרי התוכנית ויכולת החברה מבקשת הסיוע לממש את המו"פ ואת ההיבט העסקי. במקרה של תכניות לשיתוף פעולה בין-לאומי, תפקיד מערך הבדיקה הוא לבחון ולהעריך את איכות שיתוף הפעולה ואת תרומתו לחברה הישראלית, הן בהיבטים טכנולוגיים והן בהיבטים עסקיים.

### לראשי התחומים הטכנולוגיים תחומי אחריות רבים ומורכבים, בכל הקשור לתהליכי בדיקת בקשות המו"פ. מתוקף תפקידם, אחראים ראשי התחומים, בין היתר, על התאמת מומחיות הבודקים לסוג הבקשה וקיום אינטראקציה הדוקה עמם לאורך הבדיקה, כולל הצטרפות לביקורים בחברות וביצוע בקרת איכות על כל משימות הבודקים. במסגרת סמכותם האדמיניסטרטיבית, הנ"ל מופקדים על ריכוז חוות דעת, השלמתן לקראת ועדת המחקר הרלוונטית והעברתן לגורם המקצועי המטפל ברשות.

בנוסף לבדיקת בקשות לתמיכה, מרכזים ראשי התחומים עבודות נוספות, התורמות לסיוע לרשות במגוון הנושאים שבהם היא מטפלת ועל קידומם היא אמונה, ייזום וניהול פעילויות הקשורות לעולמות התוכן הטכנולוגים לתהליכים אחרים הקשורים בפעילות הרשות בכלל והמערך הטכנולוגי בפרט.

### סגן ראש התחום הטכנולוגי יסייע לראש התחום הטכנולוגי במשימותיו השונות, כאשר חלוקת השירותים בין ראש התחום לסגנו תובא לאישורו של ראש המערך הטכנולוגי. כמו כן, סגן ראש התחום ימלא את תפקידו של ראש התחום בכל מקרה שבו ייבצר מראש התחום לבצע את משימותיו. האצלת סמכויות לסגן ראש התחום תעשה באישור מראש של ראש המערך הטכנולוגי.

* 1. **הגדרת סמכויות ראשי התחומים והסגנים**

ראשי התחומים וסגניהם, אשר ייבחרו במסגרת פניות תחרותיות שתבוצענה מתוך רשימת המציעים נושא הליך זה (כמפורט להלן), יהיו אחראים לביצוע השירותים המפורטים להלן:

* + 1. הנחייה וליווי של הבודקים המקצועיים ביחס לאופן מתן השירותים לרשות, בכלל זה ביחס לכתיבת חוות דעת, התנהלות הבודק מול מגישי הבקשה וגורמים אחרים ומול הרשות, הוראות מסלולי ההטבה של הרשות ונהלים של אותם מסלולים וכדומה.
    2. אחריות לאדמיניסטרציה בתחומם, ובכלל זה העלאת תיקים לוועדה, ריכוז חוות דעת, השלמתן לקראת ועדת המחקר הרלוונטית, העברתן לגורם המקצועי ברשות, הכנת טבלת דירוג, קביעת הסדר וזימון הבודקים לוועדות השונות.
    3. מתן שירותים לרשות בארץ ובחו"ל, בנושאים מוגדרים ותחומים כפי שיידרשו ע"י הרשות.
    4. המלצה על מינוי בודק/ים למשימה שהוטלה על התחום הטכנולוגי שעליו הוא/היא מופקדים.
    5. אחריות על ריכוז דיווחי שעות הבודקים והעברתם לרשות לאישור ותשלום.
    6. מתן הערכה ביחס לעבודה ולתפקוד של בודקים בתחום הטכנולוגי שעליו הוא מופקד, לבקשת הרשות.
    7. כתיבת חוות דעת נוספת לזאת של בודק, אם הדבר יידרש ע"י הרשות.
    8. סיוע לרשות במיון, בהכשרה ובחניכה של בודקים, אם הדבר יידרש ע"י הרשות.
    9. סיוע מקצועי לרשות בנושאים שונים לפי דרישתה.
    10. סיוע באיתור צרכים לתשתיות לאומיות, צרכי התעשייה וגורמים שונים בישראל, חסמי רגולציה, כשלי שוק וכל נושא שיכול לקדם במישרין או בעקיפין את התחום הטכנולוגי שעליו אחראי ראש התחום.
    11. בקרה על התנהלות הבודקים המקצועיים בתחום הטכנולוגי שעליו הוא מופקד, לרבות ביחס למילוי משימות ועמידה בזמנים ודיווח לגורם האחראי על מערך הבודקים המקצועיים ברשות אשר נקבע ע"י ראש הרשות ("ראש המערך הטכנולוגי").
    12. האצלת סמכויות לסגן ראש התחום, באישור מראש של ראש המערך הטכנולוגי.
    13. מבלי לפגוע באמור, הרשות רשאית מעת לעת, לשנות או להוסיף שירותים, משימות ותחומי אחריות בהתאם לצורך, והכל בהתאם ולפי המוגדר בהסכמי ההתקשרות שייחתמו עם ראשי התחומים / סגני ראשי התחומים שייבחרו בפניות התחרותיות שתתבצענה בהמשך להליך זה.
    14. הסמכויות לעיל יוענקו לראש תחום רק ביחס לבודקים המקצועיים אשר מוגדרים כפועלים באותו תחום טכנולוגי (להלן: "**תחום הבית**"). על אף האמור, במקרים מסוימים, יוענקו סמכויות אלו, אד הוק, לראשי תחומים המפעילים בודקים למשימות הדורשות הפעלת בודק/ים מתחומ/ים אחר/ים מתחומי הבית שלהם, כסיוע לראש התחום האחראי על המשימה.
    15. החלוקה לתחומים טכנולוגיים, הגדרתם ותוכנם עשויה להשתנות מעת לעת, בהתאם לשיקול דעתה הבלעדי של הרשות, ולפיכך עשויים להשתנות בהתאם סמכויות ראש התחום וסגנו ו/או רשימת הבודקים המקצועיים אשר מוגדרים תחת אותו "תחום הבית".

### הרשות שומרת לעצמה את הזכות, בהתאם לשיקול דעתה, למנות לתחום טכנולוגי כלשהו יותר מראש תחום אחד או סגן לתחום טכנולוגי מסוים.

### לכל תחום כאמור לעיל, ייבחרו, **במסגרת פנייה תחרותית שתתבצע מקרב המציעים שייכללו ברשימת המציעים נושא הליך זה**, עד 2 ראשי תחומים וסגנים. כל מציע רשאי להציע הצעות ל- 2 תחומים בלבד. במקרה שבו יקבל מציע, במסגרת הפנייה התחרותית, את הניקוד המשוקלל הגבוה ביותר ב- 2 התחומים שבהם יגיש את הצעתו, תהא הרשות רשאית להחליט, על-פי שיקול דעתה הבלעדי, לבחור בו לתחום המתאים ביותר לצרכיה.

### מובהר בזאת, כי מציע שהצעתו תיבחר במסגרת פנייה תחרותית שתפורסם בהמשך להליך זה בין המציעים שייכללו ברשימת המציעים, יוכל לעבור בכל עת לשמש כבודק מקצועי בתחום שאליו הגיש את מועמדותו.

### **כוונה לערוך רשימת מציעים**

### בהתאם לתקנה 16(ג) לתקנות חובת המכרזים, תשנ"ג-1993 (להלן: "**התקנות**"), מודיעה בזאת הרשות על כוונתה לערוך רשימת מציעים בעלי מומחיות טכנולוגית אשר ישמשו כראשי תחומים וסגנים לראשי תחומים. בהתאם לשיקול הדעת של הוועדה, בכל תחום יכול להיבחר יותר מראש תחום אחד ו/או יותר מסגן אחד.

### **רשימת התחומים הטכנולוגיים שבהם ניתן להגיש מועמדות לתפקיד ראש תחום טכנולוגי או סגנו**

### תחום מערכות

### תחום מדעי החיים

### תחום תקשורת ואלקטרוניקה

### תחום תוכנה

### תחום תעשיה מסורתית (כהגדרתו עפ"י הלמ"ס) - היום יצור מתקדם

### **תנאי הסף להכללה ברשימת המציעים**

* 1. תנאי הסף, אשר על המגיש הצעה להיכלל ברשימת המציעים לעמוד בהם, כתנאי להכללתו ברשימה, מפורטים ב**נספח א'** להודעה זו. אופן הוכחת העמידה בתנאי הסף מפורט אף הוא ב**נספח** **א'** הנ"ל.
  2. אין באמור בסעיף זה כדי לגרוע מזכותה של הרשות לשנות בעתיד את תנאי הסף להצטרפות לרשימת המציעים, ובכלל זה להוסיף על תנאי הסף או לגרוע מהם, לאור אופיו של תחום ההתמחות ונסיבות העניין.
  3. למניעת ספק מובהר בזאת, כי אין בהודעה זו ובתנאים המפורטים בה כדי לגרוע מזכותה של הרשות להוסיף תנאי סף נוספים ו/או קריטריונים של איכות במסגרת פניות תחרותיות עתידיות שתערוך.

### **הליך הבהרות**

* 1. החל מיום פרסום הודעה זו, **ועד ליום ­­­17.3.19 בשעה 16:00**, רשאי כל אדם לפנות לרשות באמצעות כתובת הדואר האלקטרוני: [Headanddeputy@innovationisrael.org.il](mailto:Headanddeputy@innovationisrael.org.il)בהודעה הנושאת את הכותרת "ועדת המכרזים - בעניין רשימת מציעים - **ראשי תחומים וסגנים בעלי מומחיות טכנולוגית בתחומים: מערכות, מדעי החיים, תקשורת ואלקטרוניקה, תוכנה ויצור מתקדם"**, ולהעלות כל בקשה להבהרה ו/או שאלה הקשורה בהליך. יש לוודא, כי נתקבל מענה אוטומטי מהרשות בדואר האלקטרוני בדבר קבלת הפנייה.
  2. שאלות שיועברו בכל אמצעי אחר או בעל-פה לא תענינה.
  3. בפנייה לקבלת הבהרות יש לציין את שם המציע, שם איש הקשר מטעמו לצורך קבלת תשובה, מספרי הטלפון שלו (קווי ונייד) וכתובת דואר אלקטרוני.
  4. לרשות יהיה שיקול דעת במתן התשובות. הרשות אינה מתחייבת להשיב לשאלות כלשהן או לכל השאלות.
  5. המענים לשאלות ההבהרה יפורסמו באתר האינטרנט של הרשות, לא יאוחר מיום **1.4.2019**, וזאת מבלי לחשוף את זהות הפונים. לרשות יהיה שיקול דעת באשר לחשיפת תוכן הפנייה.
  6. המענים לשאלות ההבהרה יהיו חלק בלתי נפרד ממסמכי ההליך המיון למאגר. רק מענה בכתב יחייב את הרשות.
  7. הרשות שומרת על זכותה, לפי שיקול דעתה הבלעדי, להשיב לשאלות אשר יוגשו לאחר המועד האמור בסעיף ‎5.1 לעיל, כאשר תהיינה נסיבות מיוחדות אשר יצדיקו זאת. הרשות לא מתחייבת לפרסם פנייה שהתקבלה לאחר המועד האמור, אשר הרשות החליטה שלא להשיב עליה.

### **הגשת הצעות להיכלל ברשימת המציעים**

* 1. כל המעוניין להיכלל ברשימת המציעים (במסמך זה: "**מציע**"), יגיש הצעה להכללתו ברשימה (להלן: "**הצעה"), לא יאוחר מיום 7.4.2019 בשעה 16:00**, וזאת באופן מקוון, באמצעות מענה לשאלון הנמצא בקישור: <https://secure.jxset.org/nishagroup-con4>. יש לצרף להצעה את כל הנספחים, כנדרש במסמך זה, כשהם סרוקים.
  2. לא תתאפשר הגשת הצעה בכל דרך אחרת.

### **המועדים להגשת הצעות להיכלל ברשימת המציעים**

הצעות להצטרף לרשימת המציעים ניתן להגיש החל ממועד פרסום המענה שאלות ההבהרה.

### **בחינת ההצעות**

* 1. ועדת המכרזים של הרשות, בסיוע חברה קבלנית המתמחה בכך, תבחן את כל ההצעות שהוגשו.
  2. מציעים שיעמדו בתנאי הסף, ושיימצאו מתאימים על ידי הוועדה, ייכללו ברשימת המציעים של הרשות ראשי תחומים וסגנים ותימסר להם הודעה על כך בכתב.
  3. במסגרת בחינת ההצעות, תהא הרשות רשאית לערוך כל בדיקה נדרשת, בהתאם לשיקול דעתה הבלעדי, אודות מציע, לרבות ביחס לניסיונו. כמו כן, תהא הרשות רשאית לבקש מהמציע כל פרט/מסמך/הסבר הנדרשים בקשר להצעתו.
  4. מציע שוועדת המכרזים תמצא שאינו עומד בתנאי הסף ו/או שאינו מתאים מכל סיבה שהיא, תימסר לו הודעה על כך.
  5. הרשות שומרת לעצמה את הזכות לפסול על הסף מבצע (כהגדרתו בסעיף 1.3 לנספח א' למסמכי הליך זה), אשר נתן בעבר שירותים לרשות או לגורם ממשלתי אחר, שקיימת לגביו חוות דעת שלילית או שהופסקה העסקתו. במקרה כזה תינתן למציע זכות טיעון בכתב או בעל פה לפני מתן ההחלטה הסופית, וזאת בכפוף לשיקול דעתה של ועדת המכרזים.

### **שימוש ברשימת המציעים**

* 1. רשימת המציעים תשמש את הרשות לצורך עריכת פניות תחרותיות בהתאם לתקנות, בין מציעים הכלולים ברשימת המציעים.
  2. הפנייה למציעים מתוך רשימת המציעים תיעשה באופן המבטיח קיומו של סבב מחזורי, שוויוני והוגן ביניהם, אשר יעניק לרשות את מרב היתרונות, בהתאם לנוהל שנקבע על ידי ועדת המכרזים של הרשות בהתאם לתקנה 16(ה) לתקנות, תוך לקיחה בחשבון של המידע אשר יפורט במסגרת ההצעות להיכלל ברשימת המציעים, ובכלל זה הניסיון, ההשכלה והכישורים של כל מציע.
  3. **למניעת ספק מובהר בזאת, כי אין בהקמת רשימת המציעים משום התחייבות כלשהי מצד הרשות לפנות למציעים הכלולים ברשימת המציעים, כולם או חלקם, לקבלת הצעה או הצעות כלשהן למתן שירותים כלשהם עבור הרשות.**
  4. במסגרת הפניות התחרותיות הספציפיות יידרשו המציעים, בין היתר, להציע אחוז הנחה ביחס לתעריפי שכר טרחה מרביים.

התעריף השעתי המרבי שביחס אליו יוצע שיעור ההנחה - 253.80₪, בתוספת מע"מ כדין.

### **ניהול ועדכון רשימת המציעים**

* 1. הרשות תעדכן, מעת לעת, את רשימת המציעים. רשימת המציעים המעודכנת תפורסם באתר האינטרנט של הרשות.
  2. אין ביצירת רשימת המציעים כדי למנוע מהרשות לפעול בכל עת להרחבת הרשימה, ולצרף מעת לעת מציעים חדשים לרשימה ו/או לאתר באופן יזום מציעים פוטנציאליים נוספים, על פי צרכי הרשות.
  3. בקשות להיגרע מרשימת המציעים, יוגשו בכתב לרשות, באמצעות כתובת הדוא"ל: [Headanddeputy@innovationisrael.org.il](mailto:Headanddeputy@innovationisrael.org.il)
  4. ועדת המכרזים של הרשות תהיה רשאית לגרוע מציע מרשימת המציעים, גם שלא על פי בקשתו, לאחר שתיתן לו הזדמנות לטעון בפניה את טענותיו.
  5. הרשות תהא רשאית לבקש, מעת לעת, עדכונים של הפרטים באשר למציעים השונים הכלולים ברשימת המציעים, וכן תהא רשאית לדרוש עדכון כאמור לקראת ו/או בעת עריכה של פנייה תחרותית לקבלת הצעות או הליך אחר בהתאם לתקנות.
  6. מציע שייכלל ברשימת המציעים יהא מחויב למסור לרשות הודעה בכתב על כל שינוי שיחול אצלו ביחס לתנאי הסף, כולל ביטול ו/או התלייה ו/או אי חידוש של רישיון או היתר או רישום, וזאת תוך 14 יום מהמועד שנודע לו על השינוי האמור.

**נספח א' - תנאי סף**

### **תנאי הסף להכללה ברשימת המציעים לתפקיד ראש תחום או סגן ראש תחום**

* 1. על המציע להיות בעת הגשת ההצעה תאגיד הרשום בישראל כדין, או עוסק מורשה כדין בישראל שאינו תאגיד רשום או עוסק פטור.

**מובהר בזאת, כי חברות, גופים או עסקים שמומחיותם השוטפת איננה המומחיות הנדרשת בהליך זה, אלא הם רק מתווכים או מייצגים של בעלי המומחיות, לא יהיו רשאים להגיש הצעות להכללתם ברשימת המציעים.**

* 1. המציע הינו בעל כל האישורים הנדרשים לפי חוק עסקאות גופים ציבוריים, התשל"ו-1976.
  2. על מי שיספק את השירותים בפועל לרשות מטעם המציע, בין אם מדובר במציע עצמו ובין אם בנותן שירותים מטעמו (בהליך זה: "**המבצע**") לעמוד במצטבר בכל שלושת תנאי הסף המפורטים בסעיף זה להלן. למען הסר ספק, מובהר ומודגש כי די באי עמידה בתנאי סף אחד כדי להביא לפסילת המועמדות כולה:
     1. דרישות השכלה וניסיון - כ**מפורט בנספח א1.**
     2. זמינות המבצע ל-160 שעות בחודש לפחות לטובת הרשות**.**

1. **אופן הוכחת העמידה בתנאי הסף:**

**לצורך הוכחת העמידה בתנאי הסף הנ"ל, יש לצרף להצעה את כל המסמכים המפורטים להלן:**

* 1. **תנאי הסף בסעיף 1.1 לעיל** **-** צירוף העתקי תעודת התאגדות ותעוד/ות שינוי שם (אם קיימת/ות), או תעודת עוסק מורשה או אישור עוסק פטור, לפי העניין.
  2. **תנאי הסף בסעיף 1.2 לעיל -** אישור תקף על ניהול פנקסי חשבונות ורשומות לפי חוק עסקאות גופים ציבוריים (אכיפת ניהול חשבונות), תשל"ו-1976 + מילוי תצהיר מאומת ע"י עו"ד בנוגע לעמידה בתנאי הסף, בנוסח המופיע ב**נספח ב'**.
  3. **תנאי סף בסעיף 1.3.1 לעיל -** 
     1. צירוף העתקי תעודות ההשכלה - בהתאם לדרישות ההשכלה המתאימות לתחום המומחיות הטכנולוגית וכפי שהוגשו בזמן בחירתם כבודק**,** ממוסד אקדמי המוכר על-ידי המועצה להשכלה גבוהה בישראל. בעל תואר אקדמי מחו"ל יצרף אישור שקילות לתואר אקדמי ישראלי מהגף להערכת תארים אקדמיים מחו"ל שבמשרד החינוך.
     2. מילוי השאלון המקוון המעיד על ניסיונו המקצועי, בכתובת האינטרנט: <https://secure.jxset.org/nishagroup-con4> יובהר, כי במסגרת השאלון מופיעות שאלות אשר עשויות לשמש לצורך בדיקת האיכות בפניות תחרותיות עתידיות אשר הרשות מתעתדת לפרסם למציעים מתוך רשימת המציעים.
  4. **תנאי סף בסעיף 1.3.2 לעיל -**

חתימת המבצע על נוסח ההצהרה המצ"ב כ**נספח א2** להליך זה.

**נספח א 1 – השכלה וניסיון מקצועי**

1. **השכלה:**

תואר ראשון, תואר שני או תואר שלישי ממוסד המוכר ע"י המל"ג / הגף להערכת תארים אקדמיים מחו"ל במשרד החינוך באחד או יותר מהתחומים הבאים: מדעים מדויקים, מדעי הטבע, הנדסה ו/או התואר או התארים אשר לפיהם התקבל המציע כבודק מקצועי בתחום הרלוונטי להגשת ההצעה, מבין התחומים הבאים:

* תחום מערכות
* תחום מדעי החיים
* תחום תקשורת ואלקטרוניקה
* תחום תוכנה
* תחום תעשיה מסורתית (כהגדרתו ע"פ הלמ"ס) - היום יצור מתקדם

1. **ניסיון מקצועי – נדרשת עמידה בכל התנאים הבאים במצטבר:**
   1. ניסיון כבודק מקצועי עבור לשכת המדען הראשי (לשעבר) ו/או הרשות, באופן שוטף וכעיסוק עיקרי, לאורך 4 (ארבע) השנים האחרונות שקדמו למועד הגשת ההצעה.
   2. ביצוע של 100 הערכות לפחות של תוכניות מו"פ, עד למועד הגשת המועמדות בהליך זה, כולל כתיבת חוות דעת עבור לשכת המדען הראשי (לשעבר) ו/או רשות החדשנות.

**נספח א 2 – הצהרת המבצע המוצע על זמינות של 160 שעות עבודה לפחות**

אני הח"מ, מצהיר ומתחייב בזאת, כי אם אמונה לתפקיד ראש תחום או סגן ראש תחום לאחד מהתחומים הטכנולוגיים המפורטים בהליך שבמסגרתו מוגשת הצהרה זו, אהיה זמין לצורך ביצוע התפקיד בהיקף של **160 שעות עבודה בחודש לפחות** לביצוע התפקיד עבור הרשות הלאומית לחדשנות

לראייה באתי על החתום:

\_\_\_\_\_\_\_\_\_\_ \_\_\_\_\_\_\_\_\_\_\_\_\_ ­\_\_\_\_\_\_\_\_\_\_

תעודת זהות שם פרטי ומשפחה חתימה

# **נספח ב' - תצהיר לפי חוק עסקאות גופים ציבוריים**

אני הח"מ, \_\_\_\_\_\_\_\_\_\_\_\_\_\_\_\_\_\_\_\_, נושא/ת ת.ז. שמספרה \_\_\_\_\_\_\_\_\_\_\_\_\_\_\_\_\_\_\_\_\_, מורשה/ית חתימה מטעם \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *[נא לציין שם מלא]*, שמספרו \_\_\_\_\_\_\_\_\_\_\_\_\_\_\_\_\_\_ *[מספר רישום]*  *[למחוק אם מיותר]*

(להלן: "**המציע**"), לאחר שהוזהרתי כי עלי להצהיר את האמת, וכי אהיה צפוי/ה לעונשים הקבועים בחוק אם לא אעשה כן, מצהיר/ה בזאת כדלקמן:

1. הנני מכהן/ת בתפקיד \_\_\_\_\_\_\_\_\_\_\_\_\_ אצל המציע. *[למחוק אם מיותר]*
2. הנני מוסמך/ת ליתן, ונותן/ת תצהיר זה, בשמו ומטעמו של המציע. *[למחוק אם מיותר]*
3. העובדות המפורטות בתצהיר זה ידועות לי מתוקף תפקידי האמור, ממסמכים שבהם עיינתי ומחקירה ודרישה שביצעתי. *[למחוק אם מיותר]*
4. נכון למועד הגשת ההצעה, המציע ובעל זיקה אליו, לא הורשעו ביותר משתי עבירות, ואם הורשעו ביותר משתי עבירות - עד למועד הגשת ההצעה חלפה שנה אחת לפחות ממועד ההרשעה האחרונה.
5. לענין תצהיר זה, "**בעל זיקה**", "**הורשע**" ו"**עבירה**" - כמשמעותם בסעיף 2ב לחוק עסקאות גופים ציבוריים, התשל"ו-1976 (להלן: "**החוק**").
6. **יצוג הולם לאנשים עם מוגבלות** – הצהרה לפי סעיף 2ב1 לחוק.

נכון למועד הגשת ההצעות:

נא **לסמן**  *"****√*** *" בתיבה* המייצגת את החלופה הרלוונטית מבין האפשרויות הבאות:

* הוראות סעיף 9 לחוק שוויון זכויות לאנשים עם מוגבלות, התשנ"ח-1998 (להלן: "**חוק שוויון זכויות**") לא חלות על המציע.

או

* הוראות סעיף 9 לחוק שוויון זכויות חלות על המציע והוא מקיים אותן; וכן, אם המציע מעסיק 100 עובדים לפחות, הוא מתחייב לפנות למנהל הכללי של משרד העבודה הרווחה והשירותים החברתיים לשם בחינת יישום חובותיו לפי סעיף 9 לחוק שוויון זכויות, ובמידת הצורך - לשם קבלת הנחיות בקשר ליישומן; וכן, אם התחייב המציע בעבר לפנות למנהל הכללי של משרד העבודה הרווחה והשירותים החברתיים לפי הוראות פסקת משנה (ב) לסעיף 2ב1(2) לחוק, ונעשתה אתו התקשרות שלגביה התחייב כאמור באותה פסקת משנה – הוא הצהיר כי פנה כנדרש ממנו, ואם קיבל הנחיות ליישום חובותיו לפי סעיף 9 לחוק שוויון זכויות, הוא גם פעל ליישומן; וכן, המציע מצהיר על התחייבותו להעביר העתק מתצהיר זה למנהל הכללי של משרד העבודה הרווחה והשירותים החברתיים, בתוך 30 ימים ממועד ההתקשרות על פי מכרז זה (אם הצעתו תיבחר כהצעה הזוכה במכרז).

1. הנני מצהיר/ה כי זהו שמי, זו חתימתי ותוכן תצהירי אמת.

שם המצהיר: \_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_\_ תאריך: \_\_\_\_\_\_\_\_\_\_\_\_\_\_\_\_\_\_

**אישור עו"ד**

אני הח"מ, \_\_\_\_\_\_\_\_\_\_\_\_\_\_\_\_\_ , עו"ד, מ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, מאשר בזה כי ביום \_\_\_\_\_\_\_\_\_ הופיע/ה בפני מר/גב' \_\_\_\_\_\_\_\_\_\_\_\_\_\_\_\_\_\_\_, המוכר/ת לי אישית / שזיהיתיו/ה לפי ת.ז. מס' \_\_\_\_\_\_\_\_\_\_\_\_\_, ולאחר שהזהרתיו/ה כי עליו/ה להצהיר את האמת, וכי יהיה/תהיה צפוי/ה לעונשים הקבועים בחוק אם לא יעשה/תעשה כן, אישר/ה את נכונות הצהרתו/ה דלעיל, וחתם/ה עליה בפני.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ |
| שם | חתימה וחותמת | תאריך |

# \* יש לצרף אישור על ניהול פנקסי חשבונות ורשומות לפי חוק עסקאות גופים ציבוריים (אכיפת ניהול חשבונות), תשל"ו-1976.